section_heading: Povijest
paragraph_text: Danas je Stup u sastavu općine Ilidža. Prije velikosrpske agresije i bošnjačke agresije na Hrvate bio na glasu kao dio Sarajeva u kojem je živio najveći broj Hrvata katolika. Imalo je preko pet tisuća katoličkih stanovnika, zbog čega je nosilo naslov "Malog Rima". Ratne nepogode pridonijele su da se prepolovio broj katolika zbog čega ih je danas nešto više od 2.500. Stupski katolički Hrvati su dvaju korijena. Jedni su starinske starosjedilačke obitelji, s tradicijom u dalekoj prošlosti. Drugi su novijeg postanja. To su bile obitelji većinom iz Hercegovine, koji su došle u Sarajevo zbog posla, i uglavnom se nastanili na Stupu. Velika poduzeća kao Famos iz Hrasnice i Energoinvest prije velikosrpske agresije su imala mnogo zaposlenika Hrvata.